Diari Oficial de la Generalitat Valenciana


Sumari del DOGV 7060, del 04-07-2013 (2013/6569)

RESOLUCIÓ de 6 de juny de 2013, del president de l'Agència Valenciana del Turisme, per la qual es modifica l'import global màxim destinat a les ajudes adreçades als municipis turístics de la Comunitat Valenciana mitjançant la subscripció dels convenis per a l'adaptació dels municipis turístics -Pla Millor.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7060

Data del DOGV
:   04-07-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/6569


Data del document
:   06-06-2013

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 6 de juny de 2013, del president de l'Agència Valenciana del Turisme, per la qual es modifica l'import global màxim destinat a les ajudes adreçades als municipis turístics de la Comunitat Valenciana mitjançant la subscripció dels convenis per a l'adaptació dels municipis turístics -Pla Millor. [2013/6569]  
El Decret 71/2000, de 22 de maig, del Consell, de desplegament de la Llei 3/1998, de 21 de maig, de Turisme, de la Comunitat Valenciana, pel que fa als convenis que poden subscriure's entre els municipis declarats pel Consell de manera definitiva com a turístics i l'Agència Valenciana del Turisme, establix la possibilitat de sol·licitar la subscripció del conveni per a l'adaptació dels municipis turístics ?Pla Millor- quan la finalitat perseguida siga finançar, conjuntament amb eixos municipis, projectes que tinguen com a objectiu la millora dels espais d'ús turístic o dels servicis que tendisquen a configurar un producte turístic més competitiu i a comunicar la imatge d'una oferta de qualitat capaç de satisfer les exigències de la demanda respecte als aspectes i als equipaments urbans i mediambientals que perseguisquen, a més, la viabilitat i sostenibilitat del desenrotllament turístic.  
Mitjançant la Resolució d'1 de març de 2013, del president de l'Agència Valenciana del Turisme, publicada en el Diari Oficial de la Comunitat Valenciana del dia 13 de març de 2013 (núm. 6948), es va donar publicitat a l'import global màxim destinat a les ajudes adreçades als municipis turístics de la Comunitat Valenciana mitjançant la subscripció dels convenis per a l'adaptació dels municipis turístics - Pla Millor per a l'any 2013, que es va establir en 130.000 euros.  
Amb data 5 de juny de 2013, el director de l'Agència Valenciana del Turisme ha emés una proposta de resolució en el sentit d'incrementar l'import global màxim destinat a la subscripció dels convenis per a l'adaptació dels Municipis Turístics - Pla Millor.   
De conformitat amb l'esmentada proposta, i d'acord amb les competències assignades pel Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, resolc:  
  
Primer  
L'import global màxim destinat a finançar les ajudes corresponents a la subscripció dels convenis per a l'adaptació dels municipis turístics ?Pla Millor- per a l'exercici 2013, és de 230.000 euros, amb càrrec a la línia pressupostària SE000101, del capítol VII, «Pla Millor - Municipis Turístics» dels pressupostos de la Generalitat per al 2013, amb destinació a l'Agència Valenciana del Turisme.   
  
Segon  
Esta resolució produirà efectes el dia de la i es publicarà en el Diari Oficial de la Comunitat Valenciana.  
Contra esta resolució, que posa fi a la via administrativa, s'hi podrà interposar un recurs contenciós administratiu davant del Jutjat Contenciós Administratiu de València, dins del termini de dos mesos comptats des de l'endemà que es publique, i, potestativament, un recurs de reposició davant del president de l'Agència Valenciana del Turisme, en el termini d'un mes, a comptar de l'endemà que es publique, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 6 de juny de 2013.- El president: Máximo Buch Torralva.